CELEX: 32020D0619
Language: bg
Date: 2020-04-30 00:00:00
Title: Решение (ЕС) 2020/619 на Съвета от 30 април 2020 година относно позицията, която трябва да се заеме от името на Европейския съюз в рамките на Съвместния комитет по прилагането, учреден съгласно член 18 от Споразумението за доброволно партньорство между Европейския съюз и Социалистическа република Виетнам за прилагане на законодателството в областта на горите, управление и търговия, във връзка с приемането на процедурния правилник на Съвместния комитет по прилагането

8.5.2020   
               
               
                  BG
               
               
                  Официален вестник на Европейския съюз
               
               
                  L 147/1
               
            
         РЕШЕНИЕ (ЕС) 2020/619 НА СЪВЕТА
         от 30 април 2020 година
         относно позицията, която трябва да се заеме от името на Европейския съюз в рамките на Съвместния комитет по прилагането, учреден съгласно член 18 от Споразумението за доброволно партньорство между Европейския съюз и Социалистическа република Виетнам за прилагане на законодателството в областта на горите, управление и търговия, във връзка с приемането на процедурния правилник на Съвместния комитет по прилагането
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 3 и член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за доброволно партньорство между Европейския съюз и Социалистическа република Виетнам за прилагане на законодателството в областта на горите, управление и търговия (наричано по-нататък „споразумението“) беше сключено от Съюза с Решение (ЕС) 2019/854 на Съвета (1) и влезе в сила на 1 юни 2019 г.
                  
               
                     (2)
                  
                  
                     Съвместният комитет по прилагането, учреден съгласно член 18, параграф 1 от споразумението („СКП“), приема своя процедурен правилник в съответствие с член 18, параграф 3 от споразумението.
                  
               
                     (3)
                  
                  
                     Тъй като процедурният правилник на СКП ще бъде обвързващ за Съюза, е необходимо да се установи позицията, която трябва да се заеме от името на Съюза в рамките на СКП.
                  
               
                     (4)
                  
                  
                     Целесъобразно е Съюзът да подкрепи приемането на процедурния правилник, с което ще се гарантира от самото начало ефективно и прозрачно сътрудничество между Европейския съюз и Социалистическа република Виетнам по прилагането на споразумението, а впоследствие — и по прилагането на схемата на разрешителни в рамките на законодателството в областта на горите, управление и търговия,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Позицията, която трябва да се заеме от името на Съюза в рамките на Съвместния комитет по прилагането, учреден съгласно член 18 от Споразумението за доброволно партньорство между Европейския съюз и Социалистическа република Виетнам за прилагане на законодателството в областта на горите, управление и търговия, e да се подкрепи приемането на процедурния правилник на СКП (2).
            
            
               2.   Представителите на Съюза могат — в зависимост от промените в обстоятелствата в рамките на предстоящото заседание на СКП и като се консултират с държавите членки по време на координационните срещи на място — да изразяват съгласие по незначителни и несъществени промени в проекта на процедурен правилник, без да е необходимо допълнително решение на Съвета.
            
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 30 април 2020 година.
            
               
                  За Съвета
               
               
                  Председател
               
               G. GRLIĆ RADMAN
            
         
         
            (1)  Решение (ЕС) 2019/854 на Съвета от 15 април 2019 г. за сключване на Споразумението за доброволно партньорство между Европейския съюз и Социалистическа република Виетнам за прилагане на законодателството в областта на горите, управление и търговия (ОВ L 147, 5.6.2019 г., стр. 1).
         
            (2)  Вж. документ ST 7027/20 на http://register.consilium.europa.eu.